kursus - Kursusse nuusbrief inhoud
Kursusse nuusbrief inhoud
Hoe kies ek 'n kursus?
Wat as ek nie weet wat om te studeer nie?
Hoe kies ek 'n kollege om by te studeer?
Ons weet dat dit soms regtig moeilik kan wees om te besluit watter kursus om te studeer. Dit is hoekom ons besluit het om hierdie vinnige inligtingsreeks aanmekaar te slaan. Dit is om vir jou – die voornemende student – te help. Ons wil hê dat jy die beste kursus moontlik vir jou moet kies. Ons wil ook hê dat jy die regte kollege moet kies om die kursus by te studeer.
Jy gaan briewe oor die volgende onderwerpe van ons ontvang:
• Hoe kies ek 'n kursus?
• Wat as ek nie weet wat om te studeer nie?
• Hoe kies ek 'n kollege om by te studeer?
Elkeen van hierdie onderwerpe word afsonderlik in 'n kort brief behandel. Ons hoop dat jy baat sal vind daarby.
Wil jy nog inligting hê? Jy kan ons per telefoon kontak: 0801 51 51 51.
Hoe kies ek 'n kursus?
Die belangrikste keuse wat jy moet maak wanneer jy wil studeer is nie waar om te studeer nie. Dis is wat om te studeer. Dit is die keuse wat die res van jou lewe kan verander. Hoe kan jy seker maak dat jy die regte kursus gekies het? Dit voel soms asof 'n mens 'n kursus kies net om iets te studeer. Gelukkig is ek hier om jou gerus te stel. Selfs al het jy nog nie 'n kursus gekies nie, kan ons jou help.
Om jou te help om seker te maak dat jy die regte kursus kies, gaan ek die volgende bespreek:
• Ken jouself,
• Kry al die agtergrondsinligting oor 'n kursus,
• Kies die regte kursus.
Dit klink na 'n belaglike stelling. Jy ken mos jouself. Jy is tog nie onbewus van jou gedagtes, keuses, voorkeure en afkeure nie. Maar om 'n kursus te kies moet jy meer weet as dit. Daar is sekere goed waaraan jy nie aktief dink nie, maar dit kan 'n verskil maak aan die kursus wat jy kies.
Vra jouself die volgende vrae af:
Hou ek van wiskunde?
Wil ek met my hande werk?
Wil ek in 'n kantoor werk?
Wil ek van die huis af werk?
Wil ek in die buitelug werk?
Wil ek met mense werk?
Wil ek met diere werk?
Wil ek in 'n groep werk?
Wil ek op my eie werk?
Wil ek elke dag iets nuuts doen?
Wil ek elke dag 'n roetine volg?
Hierdie is net 'n paar vrae wat jy kan vra. Die antwoorde op elkeen van hierdie vrae gaan vir jou 'n aanduiding gee van watter kursusse jy kan studeer.
Dit lyk dalk na 'n snaakse vraag. Dit is egter baie belangrik om te besef dat die meeste kursusse deesdae vereis dat jy wiskundig geletterd is. Self kursusse soos Skoonheidstudies het 'n mate van wiskunde nodig. As jy baie van wiskunde hou kan jy amper enigiets op aarde studeer. Wiskunde maak die wêreld vir jou oop. As jy egter nie van wiskunde hou nie, is daar nog baie kursusse wat jy kan studeer. Jy kan selfs besluit om 'n kursus te studeer wat net 'n bietjie wiskunde in het. Of jy kan 'n kursus kies wat glad nie wiksunde in het nie.
As jy met jou hande wil werk, kan jy 'n kursus kies wat prakties georiënteer is soos 'n sportkursus. Daar is verskeie kursusse beskikbaar wat beide teoreties en prakties gerig is.
Die meeste soorte werk is kantoorwerk. Jy kan in amper enige sektor 'n kantoorwerk kry. As jy byvoorbeeld in wilbewaring wil werk, maar jy wil nie in die veld werk nie, kan jy steeds 'n kantoorpos kry. Kantoorwerk is oneindig volop.
Daar is nie so vreeslik baie werk wat 'n mens van die huis af kan doen nie. Tog is dit nie onmoontlik nie. Jy kan 'n vryskut joernalis wees, 'n skrywer, 'n dataversamelaar of 'n bakker vir 'n tuisnywerheid. Hierdie is vir seker nie die enigste goed wat jy van die huis af kan doen nie! As jy net 'n bietjie mooi dink kan jy vir seker iets vind wat vir jou werk. Jy kan selfs jou eie besigheid begin van die huis af!
Buitelug werk is ook volop. Jy kan 'n siviele ingenieur wees wat paaie bou of jy kan 'n wildbewaarder wees. Jy kan sportkunde studeer of leer hoe om 'n sportafrigter te wees. Enigiets is moontlik.
As jy 'n skaam persoon is, sal dit waarskynlik moeilik wees om met mense te werk. As jy egter hou van gesels en om verskillende mense te ontmoet, kan jy iets doen soos 'n skoonheidskunskursus of 'n fisioterapiekursus. Weereens kan jy amper enigiets studeer.
Daar is verskeie kolleges of instansies wat in dierewerk spesialiseer. Jy kan op 'n perdeplaas gaan werk of as 'n veearts. Wildbewaring is weer 'n keuse. Daar is selfs opsies om te werk as 'n dierefisioterapeut!
Dit kan baie vervullend wees om in 'n groep te werk, maar dit kan ook baie uitdagend wees. As jy verkies om op jou eie te werk, kan jy 'n kursus kies wat gefokus is op individuele werk. Anders kan jy enige kursus studeer wat op groepe mense gefokus is.
Daar is verskeie kursusse soos skryfkursusse wat jou sal toelaat om op jou eie te werk. Dit is egter nie so volop soos groepwerk nie.
Baie mense hou daarvan om elke dag 'n nuwe uitdaging te hê. Dit is verfrissend om daagliks iets nuuts te doen. Dit is ook baie uitdagend, want jy gaan elke dan met 'n nuwe idee vorendag moet kom en nuwe dinge leer. Dit is nie vir enigiemand bedoel nie!
Daar is verskeie mense wat daarvan hou om 'n daaglikse roetine te volg. Dit is ook die mees algemene manier van werk. Jy kan dus amper enige kursus studeer.
Kry al die agtergrondsinligting oor 'n kursus
Voor jy finaal besluit wat jy wil studeer, moet jy seker maak dat jy alles weet van die kursus. Wat is die inskrywingsvereistes? Hoe lank gaan jy moet studeer aan die kursus? Wat word in die kursus behandel? Hierdie is net enkele vrae wat beantwoord moet word. Maak seker dat jy na die kollege of universiteit se webblad gaan en soveel oplees oor die kursus as wat jy kan.
Wanneer jy al die inligting het, kan jy 'n ingeligte keuse maak. As jy nog steeds nie lekker weet wat om te studeer nie, kan jy ons enige tyd bel by 0801 515151.
Wat doen ek as ek nie weet wat ek wil studeer nie?
Om 'n kursus te kies is 'n moeilike saak. Dit is 'n keuse wat moontlik die res van jou lewe kan beïnvloed. Dit is ook 'n keuse wat vir jou die lewe vorentoe baie makliker kan maak. Dit is met ander woorde een van die grootste keuses in jou lewe. So hoe kan jy seker maak dat jy die regte kursus kies, veral as jy nie weet wat jy wil studeer nie?
Dit is die vraag wat ek vandag wil antwoord. Ek gaan jou van twee uitstekende dienste vertel, naamlik:
Career Test en
Career Test en Career List is dienste wat aangebied word deur die webwerf www.CareerTest.co.za. Dit is 'n affiliaat van College SA, 'n afstandsonderrig kollege.
Career Test, oftewel 'n loopbaantoets, is 'n toets wat jy kan skryf om uit te vind watter loopbane jou die beste sal pas. Dit is nie 'n toets waarvoor jy hoef te leer nie, moet nie bekommerd wees nie. Die toets vra vrae oor jou voorkeure en afkeure en oor jou sterkpunte en swakpunte. Al die vrae in die toets is daarop gemik om 'n geheelbeeld te kry van wie jy is en waarvan jy hou. Aan die einde van die toets kry jy 'n verslag wat vir jou gedetailleerde inligting gee oor die verskillende loopbane wat waarskynlik binne jou smaak sal val. Dit breek jou belangstellings op in ses groepe, naamlik
Vir elkeen van hierdie groepe word 'n punt toegeken. Die twee groepe met die hoogste punte word dan bespreek en 'n reeks moontlike loopbaankeuses word vir elkeen voorsien.
Die Loopbaanlys (Career List) is 'n nuttige hulpmiddel as jy net 'n paar idees soek van watter loopbane jy in belangstel. Die lys bevat nie al die moontlike loopbane in die wêreld nie, maar dit het 'n lang lys van loopbane. Jy kan die loopbaanlys saam met die loopbaantoets gebruik om seker te maak dat jy die loopbaan kies wat reg is vir jou.
Gaan na www.careertest.co.za om jou GRATIS loopbaantoets te doen. Of jy kan ons bel vir nog inligting by 0801 51 51 51.